cyanic-selkie/wikianc huggingface dataset:
Kjære Norge
Teksten
men i tanker og i drømmer følger du oss på vår vei. En gang kommer vi tilbake når fredens time for deg står, og når alt blir solskinnsdager vi atter på din grense står. for sitt land de begge døde, hviler nu i Norges jord. Det var alt for oss i verden og hvor vi måtte stevne frem, hvor vi måtte sette ferden kan vi aldri glemme dem. tusner må døden lide, dekke jorden med sitt blod, derfor krigen vi nu hater, du store hjelp oss du som kan, vekk med bomber og granater frels vårt kjære fedreland.
Joseph Cheng Tsai-fa
Joseph Cheng Tsai-fa (kinesisk: 鄭再發 pinyin: Zhèng Zàifā; født 4. juli 1932 på Hsiamen i provinsen Fujian i Kina, død 2. september 2022 i Ny-Taipei i Republikken Kina) var katolsk erkebiskop av Taipei på Taiwan, og før det biskop av Tainan.
Bakgrunn
Joseph Cheng Tsai-fa ble tatt i en alder av 13 år inn i klosteret St. Domus i Zhangzhou. Han studerte filosofi ved Hong Kong South China Seminary. Et ar inn i studiene ble han og fem andre prestekandidater dendt for videre studier i Roma; der tok han magistergrad i filosofi i 1954.
Prest
Han ble presteviet den 21. desember 1957 i Roma. I 1958 tok han slutteksamen i teologi. Så fortsatte han med studier i Filippinene.
I 1962 tok han eksamen i pedagogikk fra Katholieke Universiteit Leuven.
Etter innbydelse fra Luo Guanggong, professor for kinesisk filosofi ved Universitetet Chuanxin, kom han tidlig i 1953 tilbake til Taiwan og virket i sjelesorgen i Dawan. I 1965 ble han viserektor for Biyue-skolen for teologi og filosofi og ledet forberedelsene til opprettelsen av et forberedelsesseminar. Ett år etter ble det åpnet; Cheng Tsai-fa ble da for ti år som leder av forberedelsesseminaret for bispedømmet Tainan i Dayi. I 1972 ble han rektor for Di Guang Girls' Senior High School.
Biskop av Tainan
Den 3. desember 1990 ble han utnevnt av pave Johannes Paul II til biskop av Tainan, og ble bispeviet den 2. februar 1991 av den emeriterte biskop av Tainan, Paul Ch’eng Shih-kuang. Medkonsekrerernde var Joseph Ti-kang, erkebiskop av Taipei, og Paul Shan Kuo-hsi S.J., biskop av Kaohsiung.
Erkebiskop av Taipei
Pave Benedikt XVI innvilget hans aldersbetingede fratreden den 9. november 2007.
I 2010 be han del av en episode i Fastlandskina der regimet på forskjellige måter presset på for å normalisere i de troendes øyne deres styring av utnevnelser av biskoper uten pavelig mandat. Erkebiskop Joseph Cheng Tsai-fa reiste tilbake til sin fødeby for å være med på bispevielsen av Joseph Cai Bingrui (som hadde pavelig mandat) som biskop av bispedømmet Xiamen (Amoy). Én av koncebrantene der var en illegitim patriotisk biskop, Vincent Zhan Silu som var blitt innsatt av myndighetene i bispedømmet Mindong. Straks etter gjorde Den kinesiske patriotiske katolske forening wr nummer av erkebiskopens deltakelse som en indikasjon på støtte av «selv-utvelgelse og selv-ordinasjon» av biskoper i Folkerepublikken Kina.
Han døde 2. september 2022 etter lengre tids sykdom i en alder av 90 år på Keng Hsin-sykehuset i Ny-Taipei.
Episkopalgenealogi
Hans episkopalgenealogi er:
Viktor Kositsjkin
Viktor Ivanovitsj Kositsjkin (russisk Виктор Иванович Косичкин, født 25. februar 1938 i Rybnoje i daværende Sovjetunionen, død 30. mars 2012 i Moskva i Russland) var en russisk skøyteløper. Han representerte Dynamo Moskva og Sovjetunionen.
Han slo gjennom med et brak under OL 1960, da han vant 5000 meter foran Knut Johannesen. På 10 000 m byttet de plass på resultatlista, og begge kunne reise hjem med en gull- og en sølvmedalje.
I 1961 vant han EM på skøyter, allround for herrer i Helsingfors, og året etter ble han verdensmester på hjemmebane i Moskva.
Etter sin aktive løperkarriere var Kositsjkin skøytetrener for andre skøyteløpere i Dynamo Moskva.
Ungareik
Ungareik (Quercus frainetto) er et løvfellende tre i bøkefamilien som vokser i Sør-Italia, på Balkan og i nordvestlige Anatolia. Til tross for navnet forekommer den ikke naturlig i Ungarn.
Den kan bli mer enn 30 m høy. Krona er kuppelformet med rette, kransstilte greiner 4–6 meter oppe en rett, sylinderformet stamme. Barken er lysegrå og tett furet. Skuddene er lysebrune eller grågrønne og mykt hårete. Bladstilken er 2–12 mm lang. Bladene er 15–25 cm lange og 8–14 cm brede med 7–10 fliker på hver side. Bladene er mørkegrønne på oversiden og grålige og hårete på undersiden. Nøttene er opptil 2,5 cm lange.
Ungareik er en submediterran art. Den er lyskrevende, kan vokse på svært sur jord og tåler litt stående vann i jordsmonnet vinterstid. Den kan vokse i rene bestander, men finnes som regel sammen med europahumlebøk, orientagnbøk, mannaask og frynseeik.
Denne arten er en av de mest majestetiske av alle eiker. Den praktfulle krona og de store bladene gjør at ungareik av og til blir plantet i parker, store hager og langs gater.
Kvitskardtinden
Kvitskardtinden er et fjell i Vang og Vågå kommuner i Innlandet. Toppen danner grensepunkt mellom kommunene, og samtidig grense for Jotunheimen nasjonalpark. Fjellet har en høyde på 2 193 meter over havet og er det 59. høyeste fjellet i landet.
Bozyazı
Bozyazı er en by med 26 501 innbyggere (2015) i den tyrkiske provinsen Mersin. Den ligger nord for Middelhavet, øst for Anamur, sørvest for Gülnar og vest for Aydıncık.
Sandersiella calmani
Sandersiella calmani er en art av krepsdyr, som lever på bunnen i havet. Dette er en art i slekten Sandersiella, som inngår i familien Hutchinsoniellidae i den høyere gruppen av Cephalocarida. Dette er alle anatomisk arkaiske krepsdyr.
Ohio County (Vest-Virginia)
Ohio County er et fylke i den amerikanske delstaten Vest-Virginia. Det ligger nord i staten og det grenser mot Brooke County i nord og mot Marshall County i sør. Det har også grense mot delstatene Ohio i vest og Pennsylvania i øst.
Ohio Countys totale areal er 282 km² hvorav 7 km² er vann, det er det tredje minste fylket i Vest-Virginia. I 2000 hadde fylket 47 427 innbyggere og administrasjonssenteret ligger i Wheeling.
Fylket ble grunnlagt i 1776 av fra land fra West Augusta distriktet i Virginia og det har fått sitt navn etter elven Ohio som danner grensen i vest.
Alrik
Alrik er et svensk mannsnavn med norrøn opprinnelse.
Panne
Panne (latin: sinciput) er i anatomien den fremste delen av en skalle. På et menneske er panna framhodet mellom neseroten og hårgrensen, på hver side avgrensa av tinningen.
Alrik
Etymologi
Aelric, Ælric og Elric er eldre engelske former av navnet.
Panne
Anatomi
Musklaturen i panna består av occipitofrontalis-muskelen, procerus-muskelen og corrugator supercilii-musklene (på norsk: øyebrynsrynkerne). Motorikken i panna er styrt av nervus facialis som alle ansiktsmimikk.
Alrik
Etymologi
Alrik har gitt opphav til det svenske etternavnet Alriksson.
Utbredelse
Æthelric, Alric, Aelric og Elric har vært vanlige navn i England fram til middelalderen.
AlríkR er kjent brukt i seks runeinnskrifter fra vikingtiden, så navnet var kjent, men antakelig ikke blant de mest brukte mannsnavnene i Norden på den tiden.
Panne
Uttrykk
Musklene i panna til mennesket er viktige for å danne ansiktsuttrykk. Det er fire elementære bevegelser som er med på å danne uttrykk: øyebrynene kan bevege seg sammen eller hver for seg for å uttrykke overraskelse eller et spørrende uttrykk, sammentrekning kan også brukes for å rynke panna for å uttrykke konsentrasjon, overraskelse, bekymring, sorg.
Alrik
Utbredelse
Formen Alrik er kjent brukt i Sverige fra 1716. Navnet var i Sverige mest brukt på begynnelsen av 1900-tallet.
Navnet er i dag mest utbredt i den relaterte formen Aubrey. Formen Alarik er nokså vanlig i Finland. Alrik er brukt i Sverige, men lite utbredt i andre land.
Kjente personer med navnet
Personene i listen er ordnet kronologisk etter fødselsår.
Steamhammer Records
Selskapet holder til i Hannover, og signerer heavy metal-band. Flere store band, som Judas Priest og Motörhead, har tidligere eller er nå signert med selskapet.
Fjellviddens offer
«Fjellviddens offer» er en skillingsvise med ukjent opprinnelse. På de fleste skillingstrykk står det bare «Gammel skillingsvise». Den synges til melodien «Alperosen».
Visa handler om 6 år gamle Hans Torske som forsvant fra Breistull seter, nord for Skrimfjella i Kongsberg (den gang Sandsvær kommune) i juli 1894. Han ble ikke funnet før året etter, og stedet han ble funnet bærer i dag navnet Torskemyra, og berget over Torskenatten/Torskeknatten.
Teksten
da solen gyldet over fjell og tinder og mark og enger lå i sommerens grønt. han nynnet sakte og du må da vite det ble hans farvel fader, moder kjær. fortvilet far og mor de vil ham finne, men dertil må jo trøst og hjelp de få. og fjell og skog de alle gjennomsøker hvert lite tjern og hver en liten dam. kun Gud og det ville fjellet visste hvor lille Hans den stakkars gutt nu lå. har bjørnen tatt deg eller har en tater, han faller ned på kne til Gud i bønn. nu først av skjebnen var det som givet at man til liket skulle finne vei. hvor han har sluttet vandre om fortvilet, før han ble stiv den siste dråpe blod. et kors er reist her på det ville fjellet, her fant de Hans og her døde han.
Dagfinn Aarskog (bobkjører)
Dagfinn Sverre Aarskog (født 10. februar 1973 i Lørenskog) er en norsk tidligere bobkjører. Han representerte Lillehammer Bob- og akeklubb.
Aarskog deltok under vinter-OL for Norge i 1998 i Nagano med 17.-plass i firerbob.
Aarskog er utdannet lege og praktiserer som fastlege ved Colosseum legesenter.
Peter Kildal
Peter Andreas Kildal (født 1. juli 1975 i Lørenskog) er en norsk tidligere bobkjører. Han representerte Lillehammer Bob- og akeklubb.
Kildal deltok under vinter-OL for Norge i 1998 i Nagano med 17.-plass i firerbob.
Overføringsnett
Et overføringsnett er et elektrisk ledningssystem som løper fra kraftstasjon til forbruker. Overføringen skjer på høye spenningsnivåer for transport på lange avstander, og for lokal forsyning på lavere nivå. Desto høyere spenning desto mer kostbare komponenter. Valg av spenningsnivå er en teknisk-økonomisk optimalisering der et av parametrene er hvilken effektmengde som skal overføres.
Kraftnettets tre nettnivåer
I et kraftnett overføres den elektriske energien som trefase vekselspenning fra kraftverk til forbruker, og jo større overføringsavstand jo høyere spenningsnivå. Energien kan dermed overføres over svært lange avstander bare spenningen er høy nok. Imidlertid er anleggene for de store spenningene meget kostbare. Dermed vil det være teknisk/økonomisk gunstig med en omvendt proporsjonalitet i forholdet mellom spenningsnivå og antall tilknytninger til nettet (kraftstasjoner, transformatorstasjoner og koblingsanlegg): jo høyere spenningsnivå, jo færre tilknytningspunkter. Dette skaper et hierarki der sentralnettet har få tilknytninger, regionalnettet flere og distribusjonsnettet de fleste.
Et annet viktig moment er at den fysiske størrelsen på kraftlinjene er proporsjonal med spenningen. For å gjøre minst mulig inngrep i landskapet vil det også være gunstig å la de mindre regional- og fordelingsnettet være mer finmaskede nett. Dette gjør det mulig med teknisk/økonomiske optimaliseringer av kraftnettet, slik at aktuelt nettnivå står i forhold til den energimengde som ønskes overført.
Siden bruk av elektrisitet for de fleste forbrukere skjer på lavere spenningsnivåer må det være transformatorer for å omgjøre spenningen til ønsket nivå. For vanlige husholdninger er spenningen i 230 V i Europa. Industribedrifter er eksempel på forbrukere som tar ut kraft med spenning på adskillig høyere nivå. Heller ikke generatorene i kraftverkene produserer strøm på samme spenningsnivå som er vanlig i det høyeste nettnivået, derfor har en transformatorer for å øke spenningen i kraftstasjonene.
Distribusjonsnettet
Distribusjonsnettet består av de lokale e-verkene som distribuerer elektrisitet til forbrukerne, det være seg husholdninger eller industri. Nettet omfatter spenningsnivåer fra 230 V til 22 kV; transformatorer som transformerer ned til 230 V og/eller 400 V kalles ofte for nettransformatorer. I dette nettet er det både luft- og kabelanlegg. Kabelanleggene består ofte av kabler som er gravd ned i bakken. Fordelingsnettet drives hovedsakelig radielt, det vil si at det nesten aldri er parallelle forbindelser på 22 kV- eller 230/400 V-nivået i normal drift. Fordelingsnettet eies og drives av e-verkene, som ofte eies av kommunene.
Regionalnett
Regionalnettet består av kraftlinjer som ofte har en spenning på 132 kV, men 66 kV og 45 kV forekommer også. En stor del av dette nettet er luftlinjer, men kabler forekommer spesielt ut til øyer. Denne typen nett er ofte maskenett. Det vil si at det ikke bare er én forbindelse mellom steder der strøm flyter inn og ut av nettet. Strømmen kan med andre ord gå flere veier fra et punkt til et annet. En sier det er parallelle veier mellom transformatorstasjoner og forbrukssteder. Disse eies gjerne av regionale kraftselskaper.
Sentralnettet
Sentralnettet utgjør selve hovedveiene i overføringsnettet og har vanligvis et spenningsnivå på 420 og 300 kV. Sentralnettet er et sammenhengende nett som strekker seg over hele landet og som benyttes for å overføre store energimengder over store avstander. Sentralnettet er et maskenett på samme måte som regionalnettet.
Snart 17
Snart 17 er en norsk dramafilm fra 1984 med Gerd Brotnow i hovedrollen som den overvektige tenåringsjenta Marianne. Regien er ved Laila Mikkelsen, og det var siste del i en trilogi som startet med hennes Liten Ida i 1981 og Søsken på Guds jord i 1983.
Handling
Den snart 17-årige Marianne er for tykk, og sliter for å oppnå idealene for hva som gjør kvinner interessante for gutter og menn. I møte med brevvennen Svein oppdager hun andre verdifulle egenskaper ved seg selv.
Nye problemer venter imidlertid når hun blir gravid med Svein, et faktum hun hverken tør betro ham eller foreldrene. Hennes isolasjon og manglende evne til å få oppmerksomhet fra de selvopptatte omgivelsene hindrer henne i å få støtte i en vanskelig situasjon. Etterhvert kretser spørsmålet om hun i denne situasjonen skal makte å ta avgjørelsen om en eventuell abort
Mottakelse
Filmen fikk dårlig mottakelse av norske filmanmeldere. Arbeiderbladets Bjørn Granum skrev blant annet «Sjelden har vi sett en film til de grader ribbet til beinet – psykologisk, sosialt episk. Hadde regissøren hatt en aldri så liten meddiktende evne, kunne det kanskje ordne seg noenlunde». Dagbladets Thor Ellingsen skrev «Filmen bærer preg av lavbudsjett og enkle løsninger» og «Vi kommer ikke personen, det unge mennesket Marianne nærmere i løpet av filmen».
Litterære referanser
Karin Sveen brukte først og fremst novella «fett» fra 1979 som basis for manus til filmen. Denne novella handler om ei jente med identitetsproblemer knytta til fedme. Ellers er filmen inspirert av Ingeborg Refling Hagens novelle Loke sår havre, som den også henter scener og replikker fra. Denne novellen handler om ei ung jente som får et uønsket barn, og hvordan hun selv tar ansvaret for det. I både novelle og film lar hovedpersonene gutten stå fritt. Snart 17 er lagt til moderne tid, og abort blir løsningen på problemet, mens jenta i den opprinnelige novellen kaster seg i et tjern med barnet sitt.
Kristent Interkulturelt Arbeid
Kristent Interkulturelt Arbeid (KIA) er en frivillig organisasjon med et diakonale ståsted som jobber for mer flerkulturelt fellesskap, for likeverd, omsorg og vennskap mellom alle mennesker i Norge, uavhengig av kulturbakgrunn, språk eller religion.
Kristent Interkulturelt Arbeid er den største blant de ni landsdekkende organisasjonene som får støtte av den norske stat til å jobbe på innvandringsfeltet. KIAs hovedkontor er på Internasjonalt Hus i Stavanger, og de jobber i åtte regioner rundt i Norge, med kontorer i Trondheim, Molde, Bergen, Stavanger, Kristiansand og Oslo.
Organisasjonen arrangerer leksehjelp, multikulturelle gospelkor, fellesmiddager, kulturkafeer, kurs og seminarer, fotballtrening, teaparties, kvinnegrupper, fester, gratis norskundervisning, offentlig godkjent norskundervisning, intgreringsbarnehage, turer og leirer og mye mer. KIA prøver å skape forståelse blant majoritetsnordmenn for asylsøkere, flyktninger og innvandreres situasjon.
Klas Vangen
Klas Vangen (født 18. september 1978 i Molde) er en norsk tidligere snøbrettkjører. Han representerte Norges Halfpipe Club.
Vangen deltok under vinter-OL for Norge i 1998 i Nagano med 15.-plass i halfpipe.
Ove Wisløff
Ove Wisløff (født 20. april 1954 i Alta) er en norsk tidligere svømmer. Han vant 1973, 1974, 1975 og 1976 Norges Svømmeforbunds kongepokal.
Wisløff var spesialist i brystsvømming, og i perioden fra 1972 til 1976 satte han til sammen 30 norske rekorder på 100 m og 200 m bryst. Han senket bl.a. den norske langbanerekorden på 200 m bryst fra 2.38,0 til 2.23,49. Han har vunnet 22 norske mesterskap, alle i brystsvømming.
Slettmarkhøe
Slettmarkhøe er et fjell mellom Slettmarkbrean og Langedalsbrean sør i Jotunheimen nasjonalpark i Lom kommune i Innlandet. Den høyeste toppen når en høyde på 2 190 meter over havet og er det 60. høyeste fjellet i landet.
Stephen Quinn
Stephen Quinn (født 1. april 1986) er en irsk fotballspiller som spiller for den engelske klubben Mansfield Town FC.
Landslaget
Han ble tatt ut i s EM-tropp til EM i Frankrike 2016.
The Coffin Ship
The Coffin Ship er en amerikansk stumfilm fra 1911.
Handling
En velstående skipsreder bryr seg utelukkende om to ting i livet: tjene mest mulig penger, og datteren sin. Han forsikret alle skipene sine, men han mislikte sterkt å bruke penger på reparasjoner. Han anser sjømenn som billige, og lettere kunne erstattes enn alle pengene han var så glad i. Derfor, når en av kapteinene hans insisterte på at reparasjoner måtte gjennomført, blir dette automatisk avvist. Han forteller kapteinen at han kan fortsette å seile med skipet, eller finne seg en annen jobb.
Kapteinen bestemmer seg for å holde seg til skipet sitt, i håp om at situasjonen ikke var fullt så ille som han hadde forestilt seg. Men det skipsrederen ikke vet er at hans egen datter allerede er forlovet med kapteinen, og de venter på en passende mulighet til å fortelle faren hennes dette. Hun velger å reise med samme skip som kjæresten hennes - men faren oppdager ikke dette, før det er for sent - og skipet blir snart meldt savnet på havet med alle passasjerene om bord. Den gamle mannen forstår at hans egen nøysomhet kunne ha kostet ham datteren sin. Han begynner snart å forsømme virksomheten sin, og han hater alle rikdommene sine.
Til slutt, halvt dement, bestemmer han seg for å avslutte sitt eget liv. Synet av datteren, hvis død han var ansvarlig for, plager ham konstant. Mannen bestemmer seg for å dø som datteren gjorde, i vannet. Han går til den samme kaien som skipet hennes hadde seilt fra, og stirrer ned i det kjølige dypet. Han var i ferd med å hoppe over bord, når hører noen rope på ham. Han oppdager noen mennesker som går i land fra et skip i nærheten. En av dem var datteren hans, men mannen tror først at dette bare var en visjon.
Aiello
Aiello kan vise til:
Chillon slott
Chillon slott (Château de Chillon) ligger ved Genèvesjøen fem kilometer sørøst for Montreux i Sveits. Slottet består av 25 uavhengige bygninger som gradvis har blitt bygd sammen og nå utgjør en helhet. I dag finnes det et museum med historiske gjenstander på slottet. Over 300 000 mennesker besøker stedet hvert år, noe som gjør det til den mest besøkte historiske bygningen i Sveits.
Slottet ble gjort kjent av Lord Byron gjennom diktet «The Prisoner of Chillon» (1816) om munken og politikeren François Bonivard som ble holdt fanget her fra 1530 til 1536.
De eldste delene av slottet er av ukjent dato, men den tidligste nedskrevne referansen er fra 1160. Fra midten av det 12. århundre bodde Huset Savoia ved slottet, og det ble påbygd i stor skala av Peter II. i det 13. århundre.
Sun Guoting
Sun Guoting (kinesisk: 孫過庭, født 646 i eller nær Suzhou i Kina, død 691), eller Sun Qianli (孫虔禮), var en kinesisk kalligraf i det tidlige Tangdynastiet.
Han er kjent for sin vakre skrivestil og sin avhandling Shupu (書譜, ca. 687) om nettopp kalligrafi. Verket var den første avhandlingen om kinesisk kalligrafi og er en viktig referanse enn i dag trass i at bare det første kapittelet har overlevet tiden. Dette første kapittel er det eneste overlevende kalligrafiske verket av Sun og representerer således både Suns kunstneriske og vitenskapelige genius.
Den håndskrevne originalen er utstilt i Det nasjonale palassmuseum i Taipei i Taiwan og på deres hjemmeside.
Marienthron
Marienthron (norsk: Marias trone), også kalt kloster Nimbschen, var det kloster i Nimbschen sør for Leipzig hvor Katharina von Bora, Martin Luthers hustru, hadde vært nonne.
Da dette cistercienserinneklosteret ble opprettet av markgreve Heinrich der Erlauchte i juli 1243, lå det i Torgau. Men nonnene forlot dette stedet allerede i 1250 og begav seg til småbyen Grimma. I 1258 kjøpte de noen eiendommer i det nærliggende Nimbschen, og i 1270-årene bygde de et nonnekloster der. Nonnene levde av inntekter fra åtte omliggende landsbyer og av det landbruk de drev på eget gods. Innenfor klostermurene hadde de i tillegg til de vanlige klausurbygninger (med kirke, sakristi, kapittelsal, korsgang, kjøkken og spise- og soverom) også mølle, bekeri, bryggeri, slakteri, smie, høylover, krøtterstaller, urte- og frukthaver, teglmakeri, dike for fiskeoppdrett, dukmakeri og gravplass. Det var også hus for de to skriftefedrene fra mannsklosteret Pforta, og hus for nonnenes ansatte. Abbedissen bodde i abbedihuset, som også tjente som gjestehus. Abbediet utøvet grunn- og rettsmyndighet i det omliggende området.
I 1509 vet man at nonnekonventet omfattet 44 kornonner som for det meste kom fra den lavadelige stand. Derutover bodde fem legsøstre og 39 lønnsarbeidere i klosteret. Det var dette året at Katharina von Bora i en alder av ni eller ti år ble bragt av sin far, enkemannen Hans von Bora, til klosteret. Abbedissen var Katharinas tante. I 1516 avla hun sine klosterløfter. Etter at den lutherske bevegelse hadde tiltatt i styrke begynte nonner å forlate klosteret. Om natten den 7. april 1523 ble tolv nonner hemmelig ført bort fra klosteret. Ni av dem, som ikke kunne vende tilbake til slektninger, rømte til Wittenberg. Der hjalp Luther dem med å finne ektemenn. Men den Katharina ønsket å gifte seg med, kunne ikke på grunn av motstand fra sin familie. Luther prøvde da å gifte henne bort med en mann nesten førti år eldre enn henne, en prest omtrent 60 år gammel. Denne gangen var det Katarina som nektet. Dersom hun ikke fikk gifte seg enten med en Nikolas von Amsdorf (46 år) eller Martin Luther (41 år), aktet hun å leve ugift resten av livet. Luther giftet seg da med henne den 27. juni 1525.
I 1529 ble gudstjenesten i Marienthron reformert etter evangelisk (luthersk) mønster. Abbedissen og de 17 gjenværende nonner ble fristilt til å forlate klosteret dersom de ønsket det. Etter abbedissens død i 1536 ble klosteret oppløst og forpaktet. I 1550 overdro kurfyrst Moritz av Sachsen de tidligere klostereiendommer til den den nettopp opprettede landskolen for Grimma. Frem til 1800-tallet ble materialer fra klausurbygningene, også kirken, benyttet til byggearbeider i omegnen. Men det stod da igjen en god del ruiner, som er blitt bevart.
Servus
Servus kan vise til
HOMO og LUMO
HOMO–LUMO gap
Energiforskjellen mellom HOMO og LUMO kalles HOMO–LUMO gap. HOMO og LUMO kalles noen ganger kollektivt grenseorbitaler, slik som i teorien om molekylær orbital. Forskjellen i energi mellom disse to grenseorbitalene kan brukes til å forutsi styrken og stabiliteten til innskuddsmetall komplekser, så vel som fargene de produserer i løsning.
Halvledere
HOMO-nivået til organiske halvledere er omtrent det maksimale valensbåndet til uorganiske halvledere og kvantepunkter. Den samme analogien kan gjøres mellom LUMO-nivået og ledningsbåndets minimum.
Organometallisk kjemi
I organometallisk kjemi kan størrelsen på LUMO-lappen bidra til å forutsi hvor tillegg til pi-ligander vil forekomme.
SOMO
En SOMO er en enkelt okkupert molekylær bane, for eksempel halvfylt HOMO av en radikal. Denne forkortelsen kan også utvides til semi okkupert molekylær bane.
Tilstøtende orbitaler: NHOMO og SLUMO
Hvis det eksisterer, er det også funnet at molekylære orbitaler på ett energinivå under HOMO og ett energinivå over LUMO spiller en rolle i teorien om molekylær orbital. De blir kalt NHOMO for det nest høyeste okkuperte molekylære orbitalet og SLUMO for det nest laveste ubebodde molekylære orbitalet. Disse blir ofte referert til som henholdsvis HOMO-1 og LUMO + 1.
Møte i natten
Møte i natten er en svensk film fra 1946, i regi av Hasse Ekman. Hovedrollene spilles av Hasse Ekman og Eva Dahlbeck.
Indias Grand Prix 2011
Indias Grand Prix 2011 var et Formel 1-løp som ble arrangert 30. oktober 2011 på Buddh International Circuit i Greater Noida, Uttar Pradesh, India. Det var være den syttende runden av Formel 1-sesongen 2011, og det første Formel 1-løpet i India.
Møte i natten
Handling
En svensk journalist, Åke Bergström, skriver en kritisk artikkel om fengsel i Sverige. Men magasinets redaktør er uenig med Bergström, og bestemmer seg for å fjerne hele artikkelen.
Indias Grand Prix 2011
Løpet ble vunnet av Red Bull-føreren Sebastian Vettel, som ledet løpet fra start til mål, etter å ha startet fra pole position. På andreplass kom Jenson Button i McLaren, mens Fernando Alonso i Ferrari tok den tredje pallplassen.
Møte i natten
Handling
Redaktøren gir også Bergström sparken, som deretter får en ide om at han burde late som han skal myrde en venn for å få ekte kunnskap om livet innenfor murene i et fengsel. Men det som først høres ut som en smart plan, viser seg snart å være et skikkelig mareritt.
Indias Grand Prix 2011
Kvalifisering
Noter til tabellene:
Ingrid Olava
Ingrid Olava Brænd Eriksen (født 18. mars 1981), best kjent som Ingrid Olava, er en norsk musiker, sanger og skuespiller.
Oppvekst
Hun vokste opp på Lillehammer der hun begynte å leke med å spille på et piano i naboens kjeller. Hun fortsatte med å spille med det lokale Ten Sing, for så å bli fast deltaker på rockekafeen Felix på Lillehammer. Hun var også med i NRK-serien Det tredje tegnet da hun var 21 år. Hun jobbet også i en periode i Radio Nova, studentradioen i Oslo.
Musikkarrière
Hun var 20 år gammel før hun begynte å synge på alvor. Hennes aller første konsert var på en ungdomsleir på Utøya. Hun debuterte på plate som duettpartner til Vidar Vang på låten «Highways of My Mind» på Vidar Vang & The Northern Men sin plate Stand Up Straight høsten 2004. Hun spilte også oppvarming for Vidar Vang & The Northern Men på John Dee 18. november 2004. Olava forteller: «Jeg er ganske sjenert, har aldri bedt om å bli booket, alltid invitert. Vidar spurte meg om jeg kunne spille noen låter, men jeg hadde ikke så mange. 'Hvor mange vil du jeg skal spille? ' 'Fem-seks stykker,' var svaret. Det var omtrent det jeg hadde, så jeg dro hjem og skrev ferdig den sjette like før konserten».
I løpet av sommeren 2006 spilte Brænd Eriksen på blant annet Quartfestivalen, Slottsfjellfestival, Træna og KlubbØya og fikk gode kritikker ved flere av sine konserter. Høsten 2006 var Sivert Høyem og Frode Jacobsen fra Madrugada på en av hennes konserter i Oslo. Kjennskapet endte med at hun deltok på en to måneders turné som oppvarmingsartist for Høyem.
Brænd Eriksen har også vært med i bandet Shit City, men sluttet der i 2007. Hun har også akkompagnert og koret for flere andre norske artister, bl.a Sivert Høyem, El Cuero og Madrugada.
Sommeren 2008 spilte hun på Hovefestivalen, Trænafestivalen og sist på Øyafestivalen på scenen Sjøsiden og overrasket med sin tolkning av Leonard Cohens klassiker «Take This Waltz».
Platekontrakt
Etter at plateselskapet EMI Music Norway hadde hørt henne på en konsert, inviterte de Brænd Eriksen til et studio med et gigantisk flygel. Hun fikk beskjed om å spille. Det endte med kontrakt og albumet Juliet's Wishes, med Frode Jacobsen som produsent. For albumet ble hun nominert i tre klasser til Spellemannprisen 2008: kvinnelig artist, årets nykommer og årets populærkomponist, den siste for låten «Back to Love».
Singelen «Only Just Begun» ble første gang spilt på by:Larm i 2007 og fikk strålende kritikker både av publikum og kritikere. Ifølge henne selv er «Only Just Begun» basert på «Ballad of Bonnie and Clyde».
I 2008 spilte hun inn en versjon av Joachim Nielsen-låten «Her kommer vinteren». Alle inntekter fra salget av låten gikk uavkortet til Regnskogfondet. Låten er blitt streamet over tre hundre og femti tusen ganger på P3s nettsider og YouTube per 1. september 2009. Den 4. september inngikk hun en lisensavtale med Universal Music Norway om utgivelse av sitt neste album. Platen, med tittelen The Guest, ble utgitt den 15. februar 2010. For albumet fikk hun Spellemannprisen 2010 i klassen kvinnelig artist. Hun ble dessuten nominert i klassene tekstforfatter og populærkomponist. Under by:Larm 2010 ble hun tildelt Statoil-stipendet på 800 000 kr.
I september 2012 annonserte hun på sin Facebookside at innspillingen av hennes tredje studioalbum var nært forstående. . Det musikalske og kreative hadde løsnet, hjulpet av møtet med den engelske produsenten David Kosten, mest kjent for å jobbe med artisten Bat For Lashes. I et intervju med Aftenposten i juli 2013 annonserte hun at resultatet av samarbeidet, albumet Summer House, skulle lanseres 6. september 2013
Den 10. november 2017 ble Ingrid Olavas fjerde album HEKT utgitt på digitale plattformer. Den 16. mars 2018 utga Ingrid Olava og Andreas Ulvo sitt musikalske samarbeid, studioalbumet Innlandet.
Andres plater
Ingrid Olava har deltatt på disse platene for andre artister :
Nikolaj Tsjukanov
Nikolaj Nikolaevitsj Tsjukanov (russisk: Николай Николаевич Цуканов) (født 22. mars 1965 i Lipovo i Gusev-området i Kaliningrad oblast) er den russiske oblasten Kaliningrads guvernør, noe han har vært siden september 2010. Han er gift og har en sønn.
Sandersiella kikuchii
Sandersiella kikuchii er en art av krepsdyr, som lever på bunnen i havet. Dette er en art i slekten Sandersiella, som inngår i familien Hutchinsoniellidae i den høyere gruppen av Cephalocarida. Dette er alle anatomisk arkaiske krepsdyr.
Alexander Agassiz Medal
Alexander Agassiz Medal blir utgitt av United States National Academy of Sciences for et originalt bidrag innen vitenskapen oseanografi. Den ble etablert i 1911 av Sir John Murray til ære for sin venn, forskeren Alexander Agassiz.
Yngvar A. Husebye
Yngvar Andreas Husebye (født 31. oktober 1963) er en norsk næringsdrivende og politiker (Høyre). Husebye ble valgt inn i Vestre Aker bydelsutvalg etter kommunevalget i 2015, og har siden 2019 vært bydelsleder i samme bydel. Han overtok for Lars Asbjørn Hanssen fra samme parti.
Husebye har økonomiutdannelse og har vært direktør og rådgiver for ulike bedrifter, i tillegg til å drive egen møbelvirksomhet.
Fredløs (TV-serie)
Fredløs er en dansk dramaserie fra 2021 om Mohammed som blir arrestert og satt i varetekt for et ran han ikke har begått. Den er basert på virkelige hendelser i 2013.
Serien består av åtte episoder på femten minutter hver og ble produsert av Siri Bøge Dynesen. Den er regissert av Laurits Flensted-Jensen etter manus av Babak Vakili, Malthe Jagd Miehe-Renard og Flensted-Jensen. Hovedrollen som Mohammed spilles av Besir Zeciri.
Priser og nominasjoner
TV-serien vant Robertprisen for årets korte TV-serie i 2022. Besir Zeciri mottok Robertprisen for årets mannlige hovedrolle – TV-serie for rollen som Mohammed. Maria Cordsen ble nominert til Robertprisen for årets kvinnelige hovedrolle – TV-serie og Afshin Firouzi til Robertprisen for årets mannlige birolle – TV-serie.
Waschera
Waschera er et norsk ungdomsprogram som gikk på TV 2 fra 2007 til 2009. Programledere i første sesong var Lars Kristian Flemmen og Rachel Sowe, deretter ledet Peter Bubresko og Katarina Flatland programmet. I tillegg til programlederne var fem eksperter innen sex, musikk, trend, film og kjendissladder. Programmet ble sendt ettermiddager, fra mandag til torsdag.
Vignettmusikken i programmet var laget av ontheair Henning Dyngvold.
Franck Moussima
Franck Moussima (født 23. februar 1984) er en kamerunsk judoka.
Han representerte Kamerun under Sommer-OL 2004 i Athen, der han ble utslått i omspillet.
Nachikatsuuraobservatoriet
Nachikatsuuraobservatoriet er et astronomisk observatorium i Nachikatsuura i Wakayamaprefekturet, Japan. Observatoriet ligger ved kysten av Stillehavet i Yoshino-Kumano nasjonalpark.
Observatoriet ligger 0.83368 jordradier fra jordens rotasjonsakse, og +0.55040 radier nord for ekvatorplanet.
Anne Molin Kongsgård
Anne Molin Kongsgård (født 1977 i Kongsberg) er en norsk tidligere snøbrettkjører. Hun representerte Norges Halfpipe Club og Kongsberg Idrettsforening.
Kongsgård deltok i vinter-OL for Norge i 1998 i Nagano med 16.-plass i halfpipe. Hun er barnebarn av Arnholdt Kongsgård.
Roger Hjelmstadstuen
Roger Hjelmstadstuen (født 11. mars 1979 i Øyer) er en norsk tidligere snøbrettkjører. Han representerte Lillehammer Brettklubb.
Hjelmstadstuen tok bronse i VM i snøbrett, halfpipe i 1997, og deltok under vinter-OL for Norge i 1998 i Nagano med 33.-plass i halfpipe.
Fra 2006 til 2010 jobbet han for norges snowboardforbund, der han var landslagstrener for det norske snowboardlandslaget.
I 2010 startet han i jobben som park og arrangementsansvarlig i Hafjell Alpinsenter. Fra 2016 har han hjulpet andre med markedsføring og er i dag gründer og daglig leder i Synligbedrift.
Marshall County (Vest-Virginia)
Marshall County er et fylke i den amerikanske delstaten Vest-Virginia. Det ligger nord i staten og det grenser mot Ohio County i nord og mot Wetzel County i sør. Det har også grense mot delstatene Ohio i vest der elven Ohio utgjør en naturlig grense og mot Pennsylvania i øst.
Marshall Countys totale areal er 809 km² hvorav 13 km² er vann. I 2000 hadde fylket 35 519 innbyggere og administrasjonssenteret ligger i Moundsville.
Fylket ble grunnlagt i 1835 av land fra Ohio County og det har fått sitt navn etter John Marshall som var soldat under den amerikanske uavhengighetskrigen, og som senere ble justisminister i president Thomas Jeffersons regjering.
I fylket ligger to store kullkraftverk: Mitchell og Kammer, med samlet produksjon på 2,35 GW og CO2-utslipp på om lag 11,75 mill. tonn årlig.
Sokse
Sokse (også kalt Saksi) er en fjelltopp i Smørstabbtindan i Lom kommune i Innlandet. Toppen har en høyde på 2 189 meter over havet og er det 61. høyeste fjellet i landet.
Inside Out (band)
Inside Out var et amerikansk hardcore-band fra Orange County, California. Bandets mest kjente medlem var vokalisten Zack de la Rocha som senere skulle bli vokalist og frontfigur i Rage Against the Machine.
Selv om Inside Outs EP er en av Revelation Records' bestselgende album, er bandet først og fremst kjent gjennom de la Rocha. Rundt tiden det ble oppløst hadde det imidlertid begynt å få en viss oppmerksomhet i California, ikke minst på grunn av det energiske sceneshowet deres.
Loretta Lynch
Loretta Elizabeth Lynch (født 21. mai 1959 i Greensboro) er en amerikansk jurist og politiker. Hun var USAs justisminister fra 27. april 2015 til 20. januar 2017.
Lynch ble født i Nord-Carolina og studerte ved Harvard Law School. Hun var føderal statsadvokat for New Yorks østre distrikt, som omfatter fylkene Kings, Queens, Richmond, Nassau og Suffolk, fra 1999 til 2001 og igjen fra 2010 til 2015.
Lynch ble nominert av USAs president Barack Obama den 8. november 2014 til å bli USAs justisminister som etterfølger til Eric Holder. Hun ble tatt i ed som justisminister 27. april 2015.
Postural kontroll
Postural kontroll (holdning og stillingskontroll), defineres som evnen til å opprettholde likevekt i et gravitasjonsfelt ved å holde eller returnere kroppens tyngdepunkt over understøttelsesflaten og som evnen til å kontrollere kroppens posisjon i rommet (Bergland A. Postural kontroll og balanse 2001).
Likevekt knyttes både til stillinger og bevegelser. Postural kontroll brukes som et samlebegrep på postural orientering, stabilitet og balanse.
Postural kontroll er en interaksjon mellom individuelle tilpasninger, hva oppgaven er og omgivelsene. I dette ligger det elementer som tonus, resiprok innervasjon, bevegelsesmønstre og evne til samhandling med omgivelsene.
Tonus er en svak kraft i muskulaturen som vi har om vi er våkne. Resiproke fenomener er faktorer som for eksempel beveger et ledd i hver sin retning (bøyer eller strekker leddet).
Bevegelse er avhengig av at muskeltonus er automatisk justerbar i forhold til å bevege seg opp mot, innen og med tyngdekraften. Tonus må være sterk nok til å holde oss oppe mot tyngdekraften og svak nok til å tillate bevegelse. For at dette skal være mulig må det foregå et fint samspill mellom konsentrisk og eksentrisk muskelarbeid slik at en kan produsere selectiv holdning og varierte bevegelsesmønstre for å løse den aktuelle oppgaven.
Postural kontroll er kontroll av balanse. Det vil si at balanse er en nevrofysiologisk prosess som har til hensikt å kontrollere kroppens likevekt. Denne kontrollen vil være forskjellig i forhold til hvilke krav oppgaven setter til postural kontroll og balanse.
Guasha
Guasha (kinesisk: 刮痧; pinyin: Guā shā) er en behandlingsform innen tradisjonell kinesisk medisin.
Amanda Hedvig Lie Strand
Hun gikk ut fra Teaterhøgskolen i Trøndelag (HiNT) i 2017, og dannet samme år frigruppen Feil Teater sammen med 13 andre avgangselever. Hun spilte rollen som Tina i TV-dramaserien Norsk-ish, som hadde premiere på NRK i 2020. Hun medvirket også i NRK-serien På date, som hadde premiere i 2018.
Guasha
Den består i en skrapning på kroppen med et redskap som brukes for å stryke over kroppen for å øke blodomløpet i musklene. Redskap finnes i forskjellige størrelser og er laget av dyrehorn.
Christel Thoresen
Christel Thoresen (født 15. august 1980 i Oslo) er en norsk tidligere snøbrettkjører. Hun representerte Bærum Skiklubb.
Kongsgård tok sølv i VM i snøbrett, halfpipe i 1997, og deltok under vinter-OL for Norge i 1998 i Nagano med 21.-plass i halfpipe.
Kotelniki
Kotelniki (russisk: Коте́льники) er en by i Moskva oblast i Russland. Den ligger 22 km sørøst for Moskva. Innbyggertall: 17 747 (folketelling 2002), 17 456 (folketelling 1989).
Landsbyen Kotelniki er første gang nevnt på 1600-tallet. Byen fikk innvilget bystatus i 2004.
Apgar-score
Å beregne en Apgar-score er en metode for å fastslå et nyfødt barns tilstand direkte etter fødselen. Metoden ble innført i 1952 av Virginia Apgar og er fortsatt i bruk ved landets sykehus. Et nyfødt barns Apgar-score er bygd opp ved å evaluere barnets tilstand innenfor fem forskjellige områder. Hvert område gir en score fra 0 til 2. Hver score legges sammen og man får en totalscore mellom 0 og 10. De fem områdene som evalueres er
En samlet score på 3 eller under angir en kritisk tilstand for barnet, mens 7 eller over er normaltilstand. Barnet testes første gang før 1 minutt er gått, deretter etter 5 minutter. Barnet kan ha en lav score etter 1 minutt, for så å ha oppnådd normaltilstanden etter 5 minutter. Videre tester med 5 minutters mellomrom kan forekomme.
Dennis Marion Schnurr
Dennis Marion Schnurr (født 21. juni 1948 i Sheldon i Iowa i USA) er katolsk erkebiskop av Cincinnati i Ohio.
Prest
Dennis Marion Schnurr ble presteviet av biskop Frank Henry Greteman den 20. juli 1974 for bispedømmet Sioux City. Der var han virksom i bispedømmets administrasjon til 1985, blant annet som finansdirektør (1980–1985). Fra 1989 til 1995 var Schnurr generalsekretær for den amerikanske katolske bispekonferanse.
Biskop av Duluth
Den 18. januar 2001 utnevnte pave Johannes Paul II ham til biskop av Duluth i Minnesota. Erkebiskpen av Saint Paul og Minneapolis, Harry J. Flynn, bispeviet ham den 2. april dsmme år; medkonsekratorer var den emeriterte biskop av Sioux City, Lawrence Donald Soens, og den apostoliske nuntius til USA, erkebiskop Gabriel Montalvo Higuera.
Erkebiskop av Cicinnati
Den 17. oktober 2008 utnevntepave Benedikt XVI ham til koadjutorerkebiskop av Cincinnati. Han ble innført i embedet den 7. desember samme år. Dennis Marion Schnurr ble den 21. desember 2009 ordinarie erkebiskop der etter at Daniel Edward Pilarczyk fratrådte som erkebiskop av aldersgrunner.
Episkopalgenealogi
Hans episkopalgenealogi er:
David Silveria
David Randall Silvera (født 21. september 1972 i San Leandro, California) er en amerikansk trommeslager, best kjent som trommeslager i bandet Korn fra tidlig 1993 til slutten av 2006.
Takrenne
En takrenne er en innretning på en bygning som har som oppgave å samle og lede bort vann fra bygningens trekonstruksjon, vanligvis koblet til et nedløpsrør, og ned i grunnen uten at vannet trekker inn i bygningen eller renner nedover.
Takrenner er som oftest laget av galvanisert stål, sink, kobber, aluminium eller i tre. I dag er takrenner av tre uvanlig, og er stort sett bare brukt der det er ønskelig med autentisitet på gamle bygninger.
Takrenner festes med beslag på bygninger, disse skal bære vekten av rennene med vann og er vanligvis lagd i stål.
Jordskokk
Jordskokk (Helianthus tuberosus) er en flerårig urt i solsikkeslekta i kurvblomstfamilien. Planten kommer fra Nord-Amerika og blir dyrket for rotknollene. Navnet er en forkortelse av jordartisjokk, og viser til at smaken kan minne om artisjokk, en annen grønnsak i kurvblomstfamilien.
Planten er flerårig og blir opptil 2,4 meter høy, med gule blomster. Skuddene er ettårige og visner om høsten. Fra en knoll dannes det flere forgrenete stengler med ovale blader på stilker. Bladene blir 7 - 10 cm brede. Stenglene og bladene er ru og hårete. Knollene er ujevne og ligner litt på store ingefærrøtter.
Historie
Jordskokken ble dyrket av urinnvånere i Nord-Amerika. Europeerne oppdaget den da den franske oppdageren Samuel de Champlain fant dyrket jordskokk ved Cape Cod i 1605. Etter hvert ble den spredt fra Frankrike til resten av Europa og Skandinavia. I Norge ble den først omtalt 1694 og var forholdsvis vanlig frem til poteten ble populær på 1800-tallet.
Bruk
I motsetning til poteter kan jordskokk også brukes rå i råkost og salater. Skallet er tynt og spiselig, men det er også vanlig å skrelle eller skrape det av før tilberedelsen. Med sitronsaft kan det forhindres at den mørkner etter skrelling. Dersom den kokes kan skallet trekkes av etterpå. På grunn av det tynne skallet kan de ikke lagres særlig lenge etter høsting. Så lenge de er i jorda er de imidlertid holdbare i flere måneder.
I motsetning til de fleste andre knoller inneholder de ikke karbohydratet stivelse, men inulin (må ikke forveksles med insulin). Derfor er jordskokk en viktig kilde for industriell fremstilling av fruktose. Det gjør også at de lett går i oppløsning ved koking, og at enkelte kan få tarmgass av dem.
Dyrking
Jordskokken sprer seg både med knoller og frø. Knollformering er sikrest, men den selvsår seg også relativt ofte.
Joseph Ti-kang
Joseph Ti-kang (kinesisk: 狄剛, pinyin: Dí Gāng; født 7. mai 1928 på fylket Xiuwu i provinsen Henan i Kina, død 29. desember 2022) var katolsk erkebiskop av Taipei på Taiwan 1989-2004. Før dette hadde han vært biskop av Kiayi, begge bispedømmer i Taiwan.
Biskop av Kiayi
Den 21. juni 1975 ble han utnevnt av pave Johannes Paul II til biskop av Kiayi, og ble bispeviet den 22. juli samme år av prefekten for kongregasjonen for folkenes evangelisering, kardinal Agnelo Rossi, medkonsekratorer var Joseph Kuo Joshih CDD, emeritert erkerbiskop av Taipei, og Stanislaus Lo Kuang, erkebiskop av Taipei.
Biskop Ti-kang ble leder av Episcopal Commission for Laity i Taiwan, og organiserte det første Bishops´ Institute for the Lay Apostolate (BILA I) for Federation of Asian Bishops' Conferences (FABC), it Changhua i november 1984.
Erkebiskop av Taipei
Han ble promovert av pave Johannes Paul II til koadjutor-erkebiskop av Taipei den 3. mai 1985. Da erkebiskop Matthew Kia Yen-wen trådte tilbake den 11. februar 1989, ble erkebiskop Ti-kang hans etterfølger som ordinær erkebiskop av Taipei. Hans tid i dette embedet hans arbeid falt sammen med en periode med store politiske og sosiale endringer på Taiwan. Medfølgende fikk han ansvar som apostolisk administrator av Kinmen og Matsu.
Erkebiskop Ti-kang var president for Fu Jen katolske universitet i Taipei fra 1993 til 1999.
Han fratrådte embetet den 24. januar 2004, et halvt år etter at han var fylt 75 år, som er den alder da katolske bisper sterkt anbefales å søke paven om aldersbetinget avskjed.
I 2018 og 2019 reagerte han akarpt på endringer i en opprinnelig katolsk organisasjon, Taiwan Lourdes Association, han som erkebiskop hadde promovert for dens omsorg for hiv/aids-syke. Han oppfordret blant annet utenlandske kirkelige givere til å innstille finansiering, etter at organisasjonenen hadde endret karakter ved å promovere blant annet seksuell promiskuitet. Han hadde også lagt press på organisasjonen omå fjerne navnet «Lourdes» fordi den ikke lenger var en katolsk gruppe, men i stedet fremmet «urette ting i denkatolske kirkes navn». Han skrev i det brevet som var rettet til utenlandske kirkelige givere at «on the surface, it conveys the love of God, but in its actual activities it departs from the original intent for which it was founded and violates church teachings.» Han bekrev at han etter en undersøkelse som ble presentert sent i 2027 var blitt klar over at organisasjonen hadde kommet tett inn på den sterke taiwanesiske LGBT (lesbian, gay, bisexual, transgender)-bevegelsen, som i sin tur hadde ifått en ledende rolle og innvirkning på dens aktivitet. «Jeg ble ekstremt skuffet og dypt såret», skrev han.
Erkebiskop Ti-kang døde av hjerneblødning den 29. desember 2022, i en alder av 94 år. Hans etterfølger, erkebiskop Joseph Cheng Tsai-fa, døde noe før ham, den 2. september 2022 i en alder av 90 år.
Episkopalgenealogi
Hans episkopalgenealogi er:
Oslo Trio
Oslo Trio er en norsk pianotrio, etablert i 1974, med Jens Harald Bratlie (klaver), Aage Kvalbein (cello) og Stig Nilsson (1946) (fiolin).
Alle tre har utgitt musikkalbum solo, som trio, og som orkestermusikere. De vant Spellemannprisen 1979 i klassen klassisk musikk/samtidsmusikk for Felix Mendelsohn og Frank Martin komposisjoner.
Diskografi
Samlealbum_
Southeastern Oklahoma State University
Southeastern Oklahoma State University  er et delstatseid universitet i Durant i delstaten Oklahoma, USA. Det ble opprettet i 1909.
Ved universitetet var det 3 872 studenter og 229 vitenskapelig ansatte i 2006, og samme året var skolepengene US$ 3 574 for studenter folkeregistrert i delstaten. Studiene gis opp til mastergradsnivå.
Santiago (Nuevo León)
Santiago er en by og en kommune i den meksikanske delstaten Nuevo León. Den ligger like sør for Monterrey, og utgjør en del av denne byens storbyområde. Santiago kommune hadde 40,469 innbyggere i 2010, mens selve byen hadde 36,840 innbyggere.
Santiago fikk status som «Pueblo Mágico» i 2006.